CELEX: 62017TN0108
Language: bg
Date: 2017-02-17 00:00:00
Title: Дело T-108/17: Жалба, подадена на 17 февруари 2017 г. — ClientEarth/Комисия

18.4.2017   
            
            
               BG
            
            
               Официален вестник на Европейския съюз
            
            
               C 121/41
            
         Жалба, подадена на 17 февруари 2017 г. — ClientEarth/Комисия
   (Дело T-108/17)
   (2017/C 121/61)
   Език на производството: английски
   
      Страни
   
   
      Жалбоподател: ClientEarth (Лондон, Обединено кралство) (представител: A. Jones, Barrister)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да обяви жалбата за допустима и основателна,
            
         
               —
            
            
               да отмени решението на Европейската комисия от 7 декември 2016 г. („обжалваното решение“), с което тя е отказала да преразгледа своето Решение C(2016) 3549 („решението за издаване на разрешение“), с което е издала разрешение на предприятия VinyLoop Ferrara SpA, Stena Recycling AB и Plastic Planet srl за използване на химичното вещество, известно като бис(2-етилхексил)фталат, на основание на Регламент (ЕО) № 1907/2006 (1),
            
         
               —
            
            
               да отмени решението за издаване на разрешение,
            
         
               —
            
            
               да осъди Комисията да заплати съдебните разноски на жалбоподателя, и
            
         
               —
            
            
               да разпореди всяка друга мярка, която счете за подходяща.
            
         
      Основания и основни доводи
   
   В подкрепа на жалбата си жалбоподателят излага четири основания.
   
               1.
            
            
               Първо основание: обжалваното решение е опорочено от явни грешки при прилагане на правото и явни грешки в преценката относно твърдяното съответствие на заявлението за разрешение на VinyLoop, Stena и Plastic Planet по смисъла на член 62 и член 60, параграф 7 от Регламент (ЕО) № 1907/2006.
            
         
               2.
            
            
               Второ основание: обжалваното решение е опорочено от явни грешки при прилагане на правото и явни грешки в преценката по член 60, параграф 4 от Регламент (ЕО) № 1907/2006 що се отнася до социално-икономическата преценка.
            
         
               3.
            
            
               Трето основание: обжалваното решение е опорочено от явни грешки в преценката по член 60, параграфи 4 и 5 от Регламент (ЕО) № 1907/2006 що се отнася до анализа на алтернативите.
            
         
               4.
            
            
               Четвърто основание: обжалваното решение е опорочено от явна грешка при прилагане на правото и явна грешка относно прилагането на принципа на превантивността в процедурата по издаване на разрешение на основание на Регламент (ЕО) № 1907/2006.
            
         
      (1)  Регламент (ЕО) № 1907/2006 на Европейския парламент и на Съвета от 18 декември 2006 година относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 2006 г., стр. 1; Специално издание на български език, 2007 г., глава 13, том 60, стр. 3).